# KOOSTÖÖLEPING nr 6/2025

Saaremaa valla hallatav asutus, **Saaremaa Noorsootöö Keskus** (registrikood 75024596), keda esindab põhimääruse alusel juhataja Tiina Luks (edaspidi SNTK) ühelt poolt

ja

**Riigimetsa Majandamise Keskus**, registrikood 70004459, keda esindab RMK juhatuse liikme 16.01.2024 käskkirja nr 1-5/7 alusel RMK külastuskorraldusosakonna külastusala juht Üllar Soonik, ühelt poolt (edaspidi *Asutus)*, teiselt poolt, (edaspidi koos *pooled),* sõlmisid käesoleva lepingu (edaspidi *leping*) alljärgnevas:

### **Lepingu sisu**

* 1. Käesoleva lepingu eesmärgiks on reguleerida pooltevahelisi suhteid ja koostööd ning leppida kokku poolte vastastikused õigused, kohustused ja vastutus seoses projekti Saaremaa Öpilasmalev rühma (edaspidi Rühm) korraldamisega ning õpilasmalevas osalevate 13-15-aastaste noorte (edaspidi Noored) töötingimustega.
  2. Riigimetsa Majandamise Keskus võtab projekti Saaremaa Öpilasmalev raames tööle 6 malevlast vanuses13-15 aastat.
  3. Lepingu kehtivuse jooksul tegutsevad pooled sõltumatute lepingupooltena. Käesoleva lepingu ühtegi sätet ei saa käsitleda sellisena, mis looks poolte vahel mistahes vormis ühise ettevõtte või töösuhte, samuti ei ole kummalgi poolel õigust teise poole nimel mistahes kohustusi võtta või luua ja sõlmida mistahes viisil teisele poolele siduvaid kokkuleppeid.

### **Rühma üldandmed**

* 1. Toimumise aeg: 14.07.-25.07.2025.
  2. Tööaeg: esmaspäevast reedeni vastavalt tööajagraafikule kokku 10 tööpäeva.
  3. Toimumise koht: Saaremaa vald, Peederga küla, Laugu metsavahimaja.
  4. Töö iseloom: heakorratööd ja haljastus.
  5. Noorte tööpäeva pikkus on 4 (neli) tundi. Noored tohivad teha töid, kus täidetavad tööülesanded on lihtsat laadi ega nõua suurt kehalist või vaimset pingutust. Noortel on keelatud töötada kella 22.00–06.00 vahelisel ajal.
  6. Noorte arv Rühmas: 6 malevlast vanuses13-15 aastat
  7. Noorte töötasu (bruto): Tunnitöö põhise töö tasuks on 5,31 eurot tunnis, millele lisanduvad riiklikud maksud, lähtuvalt kehtivatest õigusaktidest.

### **Poolte kohustused**

#### Saaremaa Noorsootöö Keskus kohustub:

* + 1. komplekteerima Rühma punktis 2.4. ettenähtud tööde jaoks sobivatest Noortest;
    2. varustama Noori ja nende vanemaid vajaliku informatsiooniga;
    3. korraldama Noorte toitlustamise;
    4. korraldama Rühma transpordi Rühma toimumiskohta;
    5. korraldama Noorte töövälise aja sisustamise;
    6. tagama rühmaga koos vähemalt kaks Noorte tegevust koordineerivat täisealise rühmajuhi;
    7. sõlmima Noortega individuaalselt töösuhet reguleeriva lepingu;
    8. tasuma Noortele tehtud tööde eest vastavalt käesoleva lepingu punktile 2.6 ja Noortega individuaalselt sõlmitud töösuhet reguleerivale lepingule;
    9. korraldama Riigimetsa Majandamise Keskusele arve koostamise Saaremaa Vallavalitsuse poolt Rühma poolt teostatud tööde eest, vastavalt punktis 2 kirjeldatule.
    10. pidama arvestust Noorte töötundide kohta. Kooskõlastama Rühma vahetuse lõpus koos Asutuse esindajaga Rühma tööaja arvestuse.

#### Asutus kohustub:

* + 1. mitte rakendama Noori selliste tööde tegemisel, mille tegemine on õigusaktidest tulenevalt piiratud, keelatud või vastuolus heade kommetega (seal hulgas, kuid mitte ainult, tööd, mille tegemine on keelatud Noorte vanuse tõttu, nõuavad eriväljaõpet, on ohtlikud tervisele jne);
    2. tagama Noortele tööd käesoleva lepingu punktis 2 määratud viisil, kokku 10 (kümme) tööpäeva.
    3. korraldama vajadusel Noortele tööde teostamiseks vajaliku väljaõppe ning tööohutusalase juhendamise.
    4. varustama Noori tööde teostamiseks vajalike vahenditega;
    5. kooskõlastama lepingu punktis 2.4 (töö iseloom) nimetatud tegevused ja muudatused tegevustes Saaremaa Noorsootöö Keskusega;
    6. hoidma tähtajatuna saladuses ning mitte edastama kolmandatele isikutele isikuandmeid, olenemata sellest kas need on teatavaks saanud lepingulisi kohustusi täites või muul viisil, kui õigusaktides ei ole sätestatud teisiti.

1. **Rahalised kokkulepped**
   1. Pooled on käesolevas lepingus märgitud õpilasmaleva teostamiseks leppinud kokku järgmistes rahalistes kohustustes:
      1. Saaremaa vald esitab Asutusele käibemaksuga arve, mis sisaldab Noore bruto töötasu, töötasult makstavaid riiklike makse ja teenustasu summat.
      2. Saaremaa valla arve tasumise tähtaeg on 21 (kakskümmend üks) kalendripäeva. Arve mittetähtajalisel tasumisel kohustub Asutus tasuma viivist 0,06 (null koma null kuus) % päevas iga tasumisega viivitatud päeva eest.
      3. Saaremaa vald esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja> .
   2. Pooled on kokku leppinud, et kumbki pool kannab lepingust tulenevate kohustuste täitmisega seoses vastavale poolele kaasnevad kulud ise, v.a kui lepingus on selgesõnaliselt sätestatud teisiti, ning kumbki pool ei ole kohustatud maksma teisele poolele lepingu täimisega seoses lepingus nimetamata tasusid.
2. **Poolte vastutus**
   1. Pooled vastutavad lepingu rikkumisega teisele poolele tekitatud kahju (välja arvatud saamata jäänud tulu) eest.
   2. Juhul, kui Poole tegevusest või tegevusetusest tulenevalt on Rühma töö toimumine lepingus määratud tingimusel välistatud, kohustub lepingut rikkunud pool tasuma teisele poolele leppetrahvi 1000 (tuhat) eurot.
   3. Pooled ei vastuta teise poole ees, kui lepingu täitmata jätmine või mittekohane täitmine on tingitud teise poole lepingus võetud kohustuste mittetäitmisest.
   4. Pooled vabanevad vastutusest lepingu rikkumise korral, kui rikkumise tingis vääramatu jõud ning lepingu täitmist polnud pärast vääramatu jõu mõju lõppemist otstarbekas jätkata.
3. **Lepingu muutmine ja lõpetamine**
   1. Käesolevat lepingut võib muuta vaid poolte kirjalikul kokkuleppel.
   2. Pooltel on õigus mõjuvate põhjuste olemasolul leping ennetähtaegselt lõpetada, teavitades sellest teist poolt kirjalikult taasesitatavas vormis hiljemalt 1 (üks) kuu enne õpilasmaleva Rühma toimumise aja algust.
   3. Pooltel on õigus leping ühepoolselt ette teatamata lõpetada, kui teine pool rikub lepingust talle tulenevaid kohustusi.
4. **Lõppsätted**
   1. Käesoleva Lepinguga reguleerimata küsimustes lähtuvad pooled Eesti Vabariigis kehtivatest õigusaktidest, headest tavadest ja vastastikusest huvide arvestamisest;
   2. Lepingu tekst on koostatud läbirääkimiste tulemusel ning vastab poolte tegelikule tahtele. Pooled kinnitavad, et on lepingu hoolikalt läbi lugenud ning et kõik lepingu sätted ja tingimused on üheselt arusaadavad ja mõistetavad.
   3. Käesolevast lepingust tulenevad vaidlused lahendatakse läbirääkimiste teel. Kui läbirääkimised tulemusi ei anna, lahendatakse vaidlused õigusaktidega ettenähtud korras;
   4. Käesolev leping jõustub selle allkirjastamise hetkest ja kehtib kuni pooled on kõik lepingust tulenevad kohustused täitnud.
   5. Projekti Saaremaa Öpilasmalev kontaktisik on Merle Simmer, e-post: malev@saarenoored.ee , tel: 5301 2355
   6. Riigimetsa Majandamise Keskuse kontaktisik on Üllar Soonik, tel: 515 8901, e-post: [yllar.soonik@rmk.ee](mailto:yllar.soonik@rmk.ee)
5. **Vaidluste lahendamine**
   1. Lepingust tulenevad vaidlused lahendatakse läbirääkimiste teel, kokkuleppele mittejõudmisel lahendatakse vaidlused Harju Maakohtus.
6. **Käesolev leping on allkirjastatud digitaalselt**

**POOLTE REKVISIIDID**

Saaremaa Noorsootöö Keskus Riigimetsa Majandamise Keskus

registrikood: 75024596, registrikood: 70004459

aadress: Pihtla tee 3, aadress: Mõisa/3, Sagadi, Haljala vald,

93811, Kuressaare Lääne-Virumaa

telefon: 5668 8499 telefon: 515 8901

E-post:sntk@saarenoored.ee E-post: Yllar.Soonik@rmk.ee

*/allkirjastatud digitaalselt/ /allkirjastatud digitaalselt/*

Tiina LuksÜllar Soonik